Diari Oficial de la Generalitat Valenciana


Sumari del DOGV 6450, del 01-02-2011 (2011/883)

Informació pública de l'aprovació de l'annex modificatiu del projecte d'urbanització de la unitat d'execució número 1 del sector 06-SU-I del Pla General d'Ordenació Urbana de Castelló de la Plana.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6450

Data del DOGV
:   01-02-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/883


Data del document
:   18-01-2011

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * pla d'urbanisme
    * administració local

Informació pública de l'aprovació de l'annex modificatiu del projecte d'urbanització de la unitat d'execució número 1 del sector 06-SU-I del Pla General d'Ordenació Urbana de Castelló de la Plana. [2011/883]  
La Junta de Govern Local de l'Ajuntament de Castelló de la Plana, en sessió celebrada en data 10 de desembre de 2010, va adoptar l'acord següent:  
«Primer. En data de 7 d'abril de 2006 va ser aprovat el projecte d'urbanització de la unitat d'execució 1 del sector 06-SU-I el programa d'actuació integrada del qual s'havia adjudicat pel Ple de l'Ajuntament el 28 de juliol de 2005 a la mercantil Apex 2000, SA, que posteriorment ha passat a ser Iberdrola Inmobiliaria, SAU. En el projecte s'integraven els projectes de modificació de les línies d'alta tensió (LAT) de 400 kV i de soterrament de les 66 de kV.   
Segon. En maig de 2008 l'empresa urbanitzadora va sol·licitar la recepció de les obres d'urbanització corresponents a la indicada unitat d'execució 1 del sector 06-SU-I i va ser informada pels tècnics municipals respecte a la instal·lació de LAT que no s'ajustava al que preveu el projecte d'urbanització aprovat i que els canvis suposaven variacions en el pressupost i en les bandes d'afecció que podrien afectar futurs desenvolupaments.   
Tercer. El 23 de juny de 2008 l'urbanitzador va presentar un «informe relatiu a les desviacions de les línies elèctriques d'alta tensió a 400 kV, incloses en el desenvolupament urbanístic de la unitat d'execució 1, del sector 06-SU-I», aclaridor dels canvis realitzats en la pràctica, en relació amb el qual, el tècnic municipal va emetre un informe de què es desprén que la solució actual ha variat el traçat d'ambdues LAT en l'interior de la UE1, a causa de l'emplaçament de la nova ST Castelló a la qual alimenten i de la qual tornen a partir. Les variacions plantejades no produïxen variacions substancials en les afeccions fora de la unitat, i pel que fa a l'interior de la unitat, la solució s'ha adaptat a l'emplaçament de la ST Castelló i la planta de cicle combinat.  
Quart. Perquè es puga procedir a la recepció de les obres realment efectuades, l'agent urbanitzador ha presentat un annex modificatiu del projecte d'urbanització de la unitat d'execució número 1 del sector 06-SU-I del Pla General d'Ordenació Urbana de Castelló de la Plana en què es fa constar que els canvis es deuen a la construcció de la nova central de cicle combinat. L'esmentat annex modificatiu va ser favorablement informat pels serveis tècnics de la Secció de Desenvolupament Urbanístic.  
Cinqué. L'agent urbanitzador va inserir un anunci relatiu a l'annex modificatiu del projecte d'urbanització a l'efecte d'al·legacions, en el Diari Oficial de la Generalitat Valenciana número 6284 de 8 de juny de 2010 i en el diari Levante de 7 de juny de 2010, complint amb el que establix l'article 134 de la Llei Urbanística Valenciana. Durant el termini d'informació pública no s'ha presentat cap al·legació.  
Tenint en compte que:  
I. L'annex modificatiu del projecte d'urbanització de la unitat d'execució número 1 del sector 06-SU-I del Pla General d'Ordenació Urbana de Castelló de la Plana complix amb el que establix l'article 153 de la Llei Urbanística Valenciana.  
II. És d'aplicació l'article 155 de la Llei Urbanística Valenciana que es referix a la tramitació i aprovació dels projectes d'urbanització ja que l'annex modificatiu del projecte d'urbanització de la unitat d'execució número 1 del sector 06-SU-I introduïx canvis en el projecte que havia sigut aprovat per aquest Ajuntament.  
III. L'article 127.1.d de la Llei Reguladora de les Bases de Règim Local establix que la Junta de Govern Local és l'òrgan competent per a l'aprovació dels projectes d'urbanització.  
IV. De conformitat amb el que establix la disposició addicional tercera de la Llei Urbanística Valenciana, es notificaran a l'administració autonòmica els acords municipals en matèria d'urbanisme.   
Per tot això, vistos els preceptes mencionats, els informes de l'enginyer tècnic industrial conformat per la cap de Secció de Desenvolupament Urbanístic i de l'assessora jurídica de Planejament i Gestió, s'acorda:   
Primer. Aprovar l'annex modificatiu del projecte d'urbanització de la unitat d'execució número 1 del sector 06-SU-I del Pla General d'Ordenació Urbana de Castelló de la Plana.  
Segon. Notificar el present acord a la Comissió Territorial d'Urbanisme i publicar-lo en el Diari Oficial de la Comunitat Valenciana i en el Butlletí Oficial de la Província de Castelló.»  
Contra l'acte que es publica, que posa fi a la via administrativa, es pot interposar recurs potestatiu de reposició en el termini d'un mes davant de l'òrgan que l'ha dictat (article 52 de la Llei 7/1985, de 2 d'abril, Reguladora de les Bases del Règim Local, modificada per les lleis 11/1999 i 57/2003 i articles 107 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificats per la Llei 4/1999) o, alternativament, recurs contenciosoadministratiu davant del Jutjat Contenciós Administratiu de Castelló dins del termini de dos mesos (art. 52 de la Llei 7/1985, de 2 d'abril, Reguladora de les Bases del Règim Local, modificada per les Lleis 11/1999 i 57/2003 i 8, 45 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, modificada per Llei Orgànica 19/2003, de 23 de desembre). En ambdós casos, el termini es computarà des de l'endemà a aquell en què es publique en el Diari Oficial de la Comunitat Valenciana.  
Castelló de la Plana, 18 de gener de 2011.- L'alcalde: Alberto Fabra Part.